बेगूसराय। प्रखंड स्तरीय तरंग प्रतियोगिता का आयोजन हाई स्कूल वीरपुर में आयोजित किया गया। इसका उद्घाटन प्रखंड प्रमुख फूलन देवी, बीडीओ अखिलेश कुमार व बीईओ विजय कुमार पांडेय ने संयुक्त रूप से दीप प्रज्ज्वलित कर किया। इस मौके पर बीडीओ ने संबोधित करते हुए कहा, इस तरह की प्रतियोगिता हमें मजबूत बनकर आगे बढ़ने के लिए प्रेरित करता है। अंडर 14 में लंबी कूद में सीआरसी वीरपुर के नंदन कुमार व सुमन कुमारी, ऊंची कूद में सीआरसी जगदर के रामाकांत कुमार, सीआरसी लक्ष्मीपुर की प्रीति कुमारी, डिस्कस थ्रो में सीआरसी जगदर के हीरो कुमार, सीआरसी पानापुर की खुशी कुमारी, शॉटपुट में सीआरसी लक्ष्मीपुर के करण कुमार व रवीना कुमारी, सौ मीटर दौड़ में सीआरसी जगदर के राजीव व लक्ष्मीपुर की अंजली कुमारी, दो सौ मीटर में सीआरसी वीरपुर के रामदीप कुमार व लक्ष्मीपुर की कोमल कुमारी, अंडर-17 में जवलिन में हाई स्कूल जगदर के राजू कुमार, अपग्रेड हाई स्कूल खरमौली की आभा कुमारी, शॉटपुट में हाई स्कूल खरमौली के मनीष व मोनिका, लंबी कूद में अपग्रेड हाई स्कूल पर्रा के अनीष व रंजू, ऊंची कूद में पर्रा के मनीष व खरमौली की लक्ष्मी, सौ मीटर दौड़ में खरमौली के रामप्रवेश सहनी व निशा कुमारी, दो सौ मीटर दौड़ में खरमौली के मो. फिरदौस व हाई स्कूल जगदर की कंचन कुमारी ने प्रखंड स्तरीय प्रतियोगिता में प्रथम स्थान प्राप्त करते हुए जिला स्तरीय प्रतियोगिता के लिए क्वालीफाई किया। मौके पर ओमप्रकाश, संजीव झा, मो. सफी आलम, रामनरेश चौधरी, कृष्ण कुमार, वसंत शर्मा, अमरदीप कुमार, मनोज कुमार ठाकुर, शंकर महतो, रंजन कुमार झा, संतोष कुमार, सर्वेश झा, मो. फैसल आदि मौजूद थे।